שומר גבולות (כרב"ם)

שומר גבולות (בראשי תיבות: שג"ב) הוא כלי רכב בלתי מאויש (כרב"ם) הנמצא בשירות צה"ל. הרכב מבוסס על טנדר פורד F-350 מסחרי עליו הותקנו מערכות שליטה מרחוק, מערכות תצפית ומערכות קשר. השליטה ברכב נעשית מתוך חמ"ל מרוחק המאויש על ידי 2 אנשי צוות – נהג ואחראי אמצעי התצפית. בעת הצורך, השג"ב יכול לנהג את עצמו גם באופן אוטונומי, לנווט בשטח ולעקוף מכשולים. בעתיד תותקן עליו מערכת נשק שתאפשר לו לבצע ירי מדויק מרחוק. השג"ב נמצא כיום בשירות צה"ל ומבצע סיורי בט"ש על ציר הוברס, גדר המערכת עם רצועת עזה, והחליף את הגארדיום בתפקיד זה.

ראו גם 

 אוונגרד (כלי רכב בלתי מאויש)
 גארדיום
רובוט יגואר
RoBattle

קישורים חיצוניים 
 מערכת נשק חדשנית תותקן על הרכב הבלתי מאויש באוגדת עזה, אתר צה"ל, 28 במאי 2017
 סא"ל (מיל') מקסי י' בלום, רכב קרבי יבשתי בלתי מאויש – שרידות, מבצעיות ורצף לחימה, מתוך אתר "מערכות", 18.07.2022

כלי רכב בלתי מאוישים
כלי רכב צבאיים
אמצעי לחימה ישראליים